Եվ ուրեմն, ի՞նչ կարող է սա նշանակել: Նախ արձանագրենք, որ համաշխարհային պրակտիկան Հայաստանում գործում է մասամբ: Չափազանց մեծ է հավանականությունը, որ նշված ապրանքների ներմուծման աճը մասամբ պայմանավորված լինի մաքսային վարչարարության բարելավմամբ: Այսինքն, չի կարելի բացառել, որ նախկինում, ասենք, լվացքի մեքենայի կամ փոշեկուլի ներկրման ժամանակ դրանք մաքսայինում համապատասխան «մաղարիչի» դիմաց գրանցվում էին, ասենք, կարտոֆիլ, կամ ընդհանրապես չէին գրանցվում ու չէին մաքսազերծվում: Կարելի է նույնիսկ պնդել, որ հենց այդպես էլ եղել է: Հիմա այդ երեւույթը ակնհայտորեն նվազել է, եւ դա ինքնին դրական երեւույթ է: Բայց միայն դրանով որոշ ապրանքների ներմուծման կրկնակի կամ եռակի աճը դժվար թե հնարավոր լինի բացատրել: Թերեւս կարելի է արձանագրել, որ բնակչության մոտ այս տարվա առաջին 8 ամիսներին նկատվել է գնողունակության աճ: Թե ինչի հաշվին է դա, դեռ պետք է ուսումնասիրել: Մասնավորապես դա կարող է պայմանավորված լինել մասնավոր տրանսֆերտների աճով, տնտեսական որոշակի աշխուժացման շնորհիվ եւ այլն: Անկախ նրանից, թե ինչի շնորհիվ է մեծացել նշված ապրանքների ներմուծումը, գործ ունենք տնտեսական որոշակի դրական միտումների հետ: